
ประกาศองค์การบริหารส่วนตำบลมะลวน
เรื่อง    รับสมัครบุคคลเพื่อสรรหาและเลือกสรรเป็นพนักงานจ้างทั่วไป
**********************


ด้วยองค์การบริหารส่วนตำบลมะลวน  อำเภอพุนพิน  จังหวัดสุราษฎร์ธานี  ดำเนินการรับสมัครบุคคลเพื่อสรรหาและเลือกสรรเป็นพนักงานจ้างทั่วไป ตำแหน่ง คนงานประจำรถขยะ      ขององค์การบริหารส่วนตำบลมะลวน


อาศัยอำนาจตามความแห่งประกาศคณะกรรมการพนักงานส่วนตำบลจังหวัดสุราษฎร์ธานี  เรื่อง กำหนดหลักเกณฑ์เกี่ยวกับพนักงานจ้างขององค์การบริหารส่วนตำบล ลงวันที่ ๕ กรกฎาคม  ๒๕๔๗         ข้อ ๔,๑๘, ๑๙,๒๐ และ ๒๓  จึงประกาศรับสมัครบุคคลเพื่อสรรหาและเลือกสรรเป็นพนักงานจ้างในตำแหน่งดังต่อไปนี้
1.ตำแหน่งที่รับสมัครสอบคัดเลือก
             กองช่าง
            พนักงานจ้างทั่วไป
              - คนงานประจำรถขยะ              จำนวน  ๑  อัตรา

     

๒. คุณสมบัติของผู้มีสิทธิสมัครสอบคัดเลือก
๒.๑ คุณสมบัติทั่วไป  ตามประกาศ ก.อบต. จังหวัดสุราษฎร์ธานี  กำหนดให้ผู้ที่จะได้รับ
การจ้างเป็นพนักงานจ้าง  ต้องมีคุณสมบัติทั่วไปและไม่มีลักษณะต้องห้ามดังต่อไปนี้
(๑) มีสัญชาติไทย
(๒) มีอายุไม่ต่ำกว่า 18 ปี และไม่เกิน  ๖๐ ปี
(๓) ไม่เป็นบุคคลล้มละลาย
(๔) ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่น
     เฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะ  
     ต้องห้ามเบื้องต้น สำหรับพนักงานส่วนตำบล ดังนี้
     (ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
     (ข) วัณโรคในระยะอันตราย
     (ค) โรคเท้าช้างในระยะที่ปรากฏอาการเป็นที่รังเกียจแก่สังคม
     (ง) โรคติดยาเสพติดให้โทษ
     (จ) โรคพิษสุราเรื้อรัง
(๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรค
     การเมือง
(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น   สมาชิกสภาท้องถิ่น
                     (๗) ไม่เป็นผู้เคยถูกลงโทษจำคุกโดยคำพิพากษาถึงที่สุด ให้จำคุกเพราะกระทำความผิดทาง 
     อาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(๘) ไม่เป็นผู้เคยถูกลงโทษให้ออก ปลดออก หรือไล่ออกจากราชการ  รัฐวิสาหกิจ หรือ
     หน่วยงานอื่นของรัฐ
(๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ 
     รัฐวิสาหกิจ หรือพนักงานหรือลูกจ้างของส่วนราชการท้องถิ่น
-๒-


 ๒.๒  คุณสมบัติเฉพาะตำแหน่ง
                  (1) พนักงานจ้างทั่วไป ตำแหน่ง คนงานประจำรถขยะ
หน้าที่และความรับผิดชอบและลักษณะงานที่ปฏิบัติ 
                   ปฎิบัติหน้าที่   จัดเก็บขยะมูลฝอยตามอาคารบ้านเรือนและที่รองรับขยะมูลฝอย  การนำขยะมูลฝอยไปทำลาย    และปฏิบัติงานอื่นตามที่ผู้บังคับบัญชามอบหมาย 
คุณสมบัติเฉพาะตำแหน่ง

                  - ไม่กำหนดคุณวุฒิ  มีความรู้  ความสามารถ  ในการปฏิบัติหน้าที่    

        - เพศชาย
หมายเหตุ   ผู้ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่นและต้องนำใบรับรองแพทย์ ซึ่งออกให้ไม่เกิน ๑ เดือน และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนท้องถิ่น มายื่นด้วย
๓. การรับสมัครสอบและสถานที่รับสมัคร


ผู้ประสงค์ที่จะสมัครสอบคัดเลือกขอรับ/ยื่นใบสมัครสอบคัดเลือก พร้อมหลักฐานด้วยตนเองระหว่าง วันที่  2  เมษายน  ๒๕61  ถึงวันที่  11  เมษายน  2561   เวลา ๐๘.๓๐ น.– ๑๖.๓๐ น.                 ณ ที่ทำการองค์การบริหารส่วนตำบลมะลวน  อำเภอพุนพิน  จังหวัดสุราษฎร์ธานี  เว้นวันหยุดราชการ  
๔. ค่าธรรมเนียมในการสมัครสอบคัดเลือก
 
         ๔.๑ พนักงานจ้างอัตราค่าสมัคร  จำนวน ๑๐๐ บาท   และจะไม่จ่ายคืนไม่ว่ากรณีใดๆ
๕. เอกสารและหลักฐานที่จะต้องนำมายื่นพร้อมใบสมัคร 
๑. รูปถ่ายหน้าตรงไม่สวมหมวก ไม่ใส่แว่นตาดำ ขนาด ๑ นิ้ว ถ่ายครั้งเดียวกันไม่เกิน ๖  เดือน 

    นับถึงวันปิดรับสมัครคัดเลือก                  จำนวน  ๓  รูป
          ๒. บัตรประจำตัวประชาชนพร้อมสำเนา          จำนวน  ๑  ฉบับ
๓. สำเนาทะเบียนบ้านพร้อมสำเนา               จำนวน  ๑  ฉบับ
๔. ใบรับรองแพทย์แสดงว่าเป็นไม่เป็นโรคที่ต้องห้ามตาม ข้อ ๒ (๖) ซึ่งออกให้ไม่เกิน  ๑ เดือน   
    นับตั้งแต่วันตรวจร่างกาย                       จำนวน  ๑  ฉบับ
                     ๕. วุฒิการศึกษาที่แสดงว่าเป็นผู้มีคุณสมบัติตรงกับตำแหน่งที่สมัครสอบคัดเลือก 
                         พร้อมสำเนา                                      จำนวน   ๑    ฉบับ

          ๖. หนังสือรับรองประสบการณ์จากหน่วยงานหรือนายจ้าง ( ถ้ามี )    จำนวน  ๑   ฉบับ

          ๗. สำเนาหลักฐานอื่น ๆ  (ถ้ามี)  เช่น  ใบทหารกองเกิน (สด.๑)  ทะเบียนสมรส ใบเปลี่ยนชื่อ
                         ชื่อสกุล  พร้อมสำเนา  จำนวน  ๑  ฉบับ

 สำเนาเอกสารทุกชนิดผู้สมัครต้องลงลายมือชื่อรับรองสำเนาถูกต้องลงในเอกสารหลักฐานทุก
ฉบับที่ประกอบใบสมัคร พร้อมนำเอกสารและหลักฐานฉบับจริงมาในวันสมัครด้วยผู้สมัครต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะตำแหน่ง ตรงตามที่กำหนดในประกาศฉบับนี้จริง และจะต้องกรอกรายละเอียดต่าง ๆ ในใบสมัครพร้อมทั้งยื่นหลักฐานในการสมัครให้ถูกต้องครบถ้วน                                                                                                        
กรณีตรวจสอบพบว่าผู้สมัครไม่มีคุณสมบัติตามที่กำหนดไว้ในประกาศนี้หรือตามข้อความที่แจ้ง
ในใบสมัครหรือเอกสารที่ใช้ประกอบการสมัคร ไม่ถูกต้องครบถ้วน องค์การบริหารส่วนตำบลมะลวนจะไม่รับสมัครหรือถอนชื่อจากบัญชีรายชื่อผู้มีสิทธิเข้ารับการสรรหาและเลือกสรร
๖. อัตราค่าตอบแทน ระยะเวลาการจ้าง และสิทธิประโยชน์อื่น

พนักงานจ้างทั่วไป  ตำแหน่งคนงานประจำรถขยะ


ระยะเวลาการจ้าง 1 ปีงบประมาณ   ตามกรอบอัตรากำลัง 3  (ปี 2561-2563)  โดยอาจจะมีการต่อระยะเวลาจ้างได้อีก   ไม่เกินครั้ง 1 ปี   อัตราค่าตอบแทนเดือนละ 9,000.- บาท    
๗. การประกาศรายชื่อผู้มีสิทธิสอบคัดเลือก  และระเบียบที่เกี่ยวกับการสอบ


องค์การบริหารส่วนตำบลมะลวน   จะประกาศรายชื่อผู้มีสิทธิเข้าสอบคัดเลือกในวันที่               17  เมษายน  2561   จะปิดประกาศให้ทราบ ณ ที่ทำการองค์การบริหารส่วนตำบลมะลวน  อำเภอพุนพิน จังหวัดสุราษฎร์ธานี และทาง   www.maluan.go.th  

๘.วิธีการสอบคัดเลือก วิธีการคัดเลือก


     ตำแหน่ง คนงานประจำรถขยะ
                          -  ภาคความเหมาะสมกับตำแหน่ง โดยวิธีสอบสอบสัมภาษณ์ (100คะแนน)                 ประเมินบุคคลเพื่อพิจารณาความเหมาะสมกับตำแหน่งจากประวัติการศึกษา ประวัติส่วนตัว  ประวัติการทำงานและพฤติกรรมที่ปรากฎทางอื่นของผู้เข้าสอบคัดเลือกทั้งนี้อาจใจใช้วิธีอื่นอื่นใดเพิ่มเติมอีกก็ได้เพื่อพิจารณาความเหมาะสมในด้านต่างๆ เช่น ความรู้ที่อาจใช้ประโยชน์ในการปฏิบัติงานในหน้าที่ ความสามารถ  ประสบการณ์ ท่วงทีวาจา อุปนิสัย ปฏิภาณไหวพริบ  มีคุณธรรมจริยธรรม
๙. เกณฑ์การตัดสิน
ผู้ที่ถือว่าเป็นผู้สอบผ่านการสอบคัดเลือก ต้องเป็นผู้สอบได้คะแนนไม่ต่ำกว่าร้อยละ  ๖๐ 
โดยเรียงลำดับจากผู้ที่ได้คะแนนสูงสุดลงมาตามลำดับ  ในกรณีที่มีผู้สอบได้คะแนนรวมเท่ากันจะพิจารณาให้ผู้ที่สอบผ่านการคัดเลือกได้คะแนนความสามารถเฉพาะตำแหน่งมากกว่าเป็นผู้อยู่ในลำดับที่สูงกว่า
๑๐. การขึ้นบัญชีผู้สอบคัดเลือกได้


บัญชีรายชื่อมีอายุ 1 ปี  นับตั้งแต่วันประกาศรายชื่อผู้สอบคัดเลือกได้เพื่อสั่งจ้างและแต่งตั้งเป็นพนักงานจ้างเว้นแต่องค์การบริหารส่วนตำบลมะลวนจะมีการสอบคัดเลือกเพื่อสั่งจ้างและแต่งตั้งในตำแหน่งเดียวกันอีก และได้มีการขึ้นบัญชีผู้สอบคัดเลือกไว้ใหม่แล้ว ให้ถือว่าการประกาศบัญชีรายชื่อเดิมเป็นอันยกเลิก
-4-

๑๑. การสั่งจ้างและแต่งตั้ง


องค์การบริหารส่วนตำบลมะลวน  จะสั่งจ้างและแต่งตั้งผู้ที่สอบคัดเลือกได้ตามลำดับที่ที่ได้ประกาศขึ้นบัญชีไว้ ทั้งนี้ต้องได้รับความเห็นชอบจากคณะกรรมการพนักงานส่วนตำบลจังหวัดสุราษฎร์ธานีก่อน   หากตรวจสอบภายหลังพบว่าผู้ผ่านการสอบคัดเลือกเป็นผู้ขาดคุณสมบัติหรือคุณสมบัติไม่ตรงตามที่กำหนด         เลือกพบว่าผู้ผ่านการสรรหาแและได้มีการขึ้นบัญชีผู้สอบคัดเลือกใหม่ ให้ถื่่งจ้างและแต่งตั้งเป็นพนักงานจ้างเว้นแต่องค์การบริหาองค์การบริหารส่วนตำบลมะลวน     อาจถอนรายชื่อผู้นั้นออกจากบัญชีรายชื่อผู้ที่ผ่านการสอบคัดเลือกได้
๑๒. การประเมินผลการปฏิบัติงาน



องค์การบริหารส่วนตำบลมะลวน  กำหนดให้มีการประเมินผลการปฏิบัติงานของผู้ที่ได้รับการจ้างเป็นพนักงานจ้างปีละ ๒  ครั้ง ตามปีงบประมาณคือ
ครั้งที่ ๑ ประเมินผลในช่วงการปฏิบัติงานระหว่างวันที่ ๑ ตุลาคม- ๓๑ มีนาคมของปีถัดไป

ครั้งที่ ๒ ประเมินผลในช่วงการปฏิบัติงานระหว่างวันที่ ๑ เมษายน- ๓๐ กันยายน


โดยใช้ผลการประเมินผลการปฏิบัติงานของพนักงานจ้าง ในการประกอบการพิจารณาเลื่อนค่าตอบแทน  การเลิกจ้าง  หรือการต่อสัญญาจ้างของพนักงานจ้าง


 จึงประกาศมาเพื่อทราบโดยทั่วกัน



    ประกาศ  ณ วันที่      เดือน มีนาคม   พ.ศ.  2561

รายละเอียดแนบท้ายประกาศองค์การบริหารส่วนตำบลมะลวน
เรื่อง  รับสมัครบุคคลเพื่อสรรหาและเลือกสรรเป็นพนักงานจ้างทั่วไป 
ตำแหน่ง คนงานประจำรถขยะ
วิธีการสรรหาและเลือกสรรพนักงานจ้าง โดยการประเมินสมรรถนะ
ลงวันที่     มีนาคม   2561

 ภาคความเหมาะสมกับตำแหน่ง  (คะแนนเต็ม 100 คะแนน) โดยวิธีสอบสัมภาษณ์
(1) ความรอบรู้ (50 คะแนน)
· ความทั่วไป (20 คะแนน) พิจารณาจากความรู้ในเหตุการณ์ปัจจุบันที่สำคัญ
· ความรู้ความเข้าใจเกี่ยวกับงานในหน้าที่ของตำแหน่ง (30 คะแนน)
(2) ความสามารถและปฏิภาณไหวพริบ (20 คะแนน) โดยพิจารณาจากประวัติส่วนตัว
ในการแก้ไขปัญหาเฉพาะหน้า
(3) บุคลิกภาพทั่วไปและทัศนคติ (20 คะแนน)โดยพิจารณาจากประวัติส่วนตัว
บุคลิกลักษณะส่วนบุคคลทั้งร่างกายและจิตใจ
(4) ประการณ์ (10 คะแนน) โดยพิจารณาจากประสบการณ์ที่เกี่ยวข้องในตำแหน่งที่สมัครเข้ารับการสรรหา
และเลือกสรร
